|  |
| --- |
| Tbilisio zoologijos sodas |
| Zoologijos sodo kampelis 
Zoologijos sodo kampelis |
| Tipas | Zoologijos sodas |
| Geografinė padėtis | 41°42′47″š. pl. 44°46′37″r. ilg.﻿ / ﻿41.713°š. pl. 44.777°r. ilg.﻿ / 41.713; 44.777Koordinatės: 41°42′47″š. pl. 44°46′37″r. ilg.﻿ / ﻿41.713°š. pl. 44.777°r. ilg.﻿ / 41.713; 44.777 |
| Plotas | 100 ha |
| Įkurtas | 1927 m. |
| Svetainė | www.zoo.ge |
| Adresas | Tbilisis, Gruzija Gruzija |

**Tbilisio zoologijos sodas** (gruz. თბილისის ზოოლოგიური პარკი) – zoologijos sodas, veikiantis Gruzijoje, Tbilisio miesto centre, Verės upės (Kuros int.) slėnyje. Įkurtas 1927 m. užima apie 100 ha teritoriją. Jis yra seniausias ir didžiausias šalyje. 

Tbilisio zoologijos sodą labai paveikė 2015 m. birželio 14 d. įvykęs didelis potvynis, dėl ko daugelis jo gyvūnų žuvo ar dingo. Prieš tai zoologijos sode buvo apie 300 rūšių gyvūnų, kilusių iš Kaukazo ir kitų pasaulio regionų. 

Tigras zoologijos sode
2015 m. potvynio padarinių šalinimas zoologijos sode

Istorija
--------

Tbilisio zoologijos sodą 1927 m. vasario 10 d. įsteigė Tbilisio miesto taryba. Jį kūrė Gruzijos ir Rusijos specialistų grupė. Zoologijos sodas buvo išplėstas 1930 m. Iš pradžių jį sudarė 4 skyriai: Kaukazo skyrius, TSRS fauna, Egzotiniai gyvūnai ir Žemės ūkio gyvūnai. Zoologijos sodas ypač suklestėjo 1970-aisiais, kai turėjo daugiau nei 1000 gyvūnų ir per metus apsilankydavo daugiau kaip 500 000 lankytojų. Po SSRS griūties, Gruzijai išgyvenant politinę ir ekonominę krizę, sumenkus miesto finansavimui, sodo reikalai tapo ypač prasti po 1990 m. Buvo konstatuota, kad iki 1993 m. sode daug gyvūnų krito iš bado ar sušalo.

Po 2000–ųjų zoologijos sodas pradėjo atsigauti. Jis priklausė Tbilisio savivaldybei, buvo finansuojamas iš miesto biudžeto. 2007 m. lankytojams duris atvėrė jūrinis akvariumas. 2012 m. Tbilisio valdžia nusprendė zoologijos sodą iš centro perkelti prie
Tbilisio marių, didelio dirbtinio ežero miesto rytiniame pakraštyje. Australijos kompanija „Hassell" parengė poilsio komplekso su zoologijos sodu ir gretimu miško parku projektą. Dėl lėšų trūkumo perkėlimas buvo atidėtas ir zoologijos sodas liko senojoje vietoje.

Pragaištingas potvynis
----------------------

2015 m. birželio 14 d. po didelių liūčių ištvinusi Verė suniokojo zoologijos sodą. Katastrofos metu teritorijoje žuvo trys sodo darbuotojai. Dalis gyvūnų žuvo, o išgyvenusieji, pavyzdžiui, hipopotamas, liūtai, tigrai, lokiai, vilkai, lūšys, hienos pabėgo į Tbilisio gatves, krokodilai nėrė į miesto upę. Kai kurie gyvūnai buvo sugaudyti Tbilisyje, kitus nušovė gelbėtojai. Vieną pingviną pavyko rasti už 60 km, prie Azerbaidžano sienos. Iš viso zoologijos sodas prarado beveik pusę savo augintinių. Sodas atnaujino veiklą po 3 mėnesių, rugsėjį.

Šaltiniai
---------

1. ↑  „About the Zoo" (gruzinų). Tbilisi Zoo. Nuoroda tikrinta 14 June 2015.
2. ↑  Rowell, Alexis (8 December 1993). „In Tbilisi Zoo, Mass Starvation". *The Moscow Times*. Nuoroda tikrinta 14 June 2015.
3. ↑  „HASSELL to design concept for Tbilisi Zoo". Landscape Institute. 4 July 2012. Suarchyvuotas originalas 3 March 2016. Nuoroda tikrinta 14 June 2015. `{{cite news}}`: Nežinomas parametras `|deadurl=` ignoruotas (`|url-status=` suggested) (pagalba)
4. ↑  „Hippopotamus on loose in Tbilisi shot with tranquilliser – but tigers, lions and wolves still free". *The Telegraph*. 14 June 2015. Suarchyvuotas originalas 2019-06-24. Nuoroda tikrinta 14 June 2015.

Nuorodos
--------

|  |  |
| --- | --- |
|  | **Vikiteka: Tbilisio zoologijos sodas** – vaizdinė ir garsinė medžiaga  |

* Oficiali svetainė